S-674/2011

Mál þetta, sem dómtekið var þriðjudaginn 20. september sl., er höfðað með ákæru lögreglustjórans á höfuðborgarsvæðinu, útgefinni 24. júní 2011, á hendur T-kk-þgf H-kk-þgf Þ-kk-þgf, kt. 000000-0000, Eskivöllum 5, Hafnarfirði, og G-kvk-þgf S-kvk-þgf G-kvk-þgf, kt. 000000-0000, Fífumóa 5b, Reykjanesbæ,

„á hendur báðum fyrir eftirtalin þjófnaðarbrot framin í félagi:

I. (007-2011-24928)

Fyrir þjófnað, með því að hafa fimmtudaginn 28. apríl 2011, brotist inn í íbúðarhúsnæðið að Drekavöllum 46 í Hafnarfirði, með því að spenna upp glugga, og stolið rakvél, sléttujárni, krullujárni, þremur flökkurum, i-pod, i-pod vöggu, fartölvu, fartölvutösku, leikjatölvu, vasareikni, myndavél og fylgihlutum við hana, peningaskáp, bolta í riffil, þrengingu í haglabyssu, bakpokum, símhleðslutæki, snyrtidóti og skartgripum.

Þetta telst varða við 244. gr. almennra hegningarlaga nr. 19/1940.

II. (007-2011-23927)

Fyrir þjófnað, með því að hafa laugardaginn 23. apríl 2011, farið inn í bifreiðina XJ-246, sem stóð ólæst við Daggarvelli 13 í Hafnarfirði, og stolið þaðan GPS staðsetningartæki, úri, hraðamæli á hjól, sólgleraugum, spilastokk, öryggi, fæðubótaefni og umslagi með útgefnum reikningi í.

Þetta telst varða við 244. gr. almennra hegningarlaga nr. 19/1940.

III. (007-2011-23948)

Fyrir þjófnað, með því að hafa laugardaginn 23. apríl 2011, brotist inn í bifreiðina RM-003, sem stóð við Kaplahraun 5 í Hafnarfirði, með því að brjóta afturrúðu bifreiðarinnar, og stolið þaðan leðurveski sem í voru 3500 krónur í reiðufé, greiðslukort, ökuskírteini og skilríki.

Í málinu gerir E-kvk-nf O-x-x, kt. 000000-0000, þá kröfu að ákærðu verði dæmd til greiðslu bóta að fjárhæð krónur 300.000 krónur vegna viðgerða á bifreiðinni RM-003 vegna innbrotsins.

Þetta telst varða við 244. gr. almennra hegningarlaga nr. 19/1940.

Á hendur T-kk-þgf H-kk-þgf fyrir eftirtalin brot:

IV. (007-2011-17594)

Fyrir nytjastuld, með því að hafa þriðjudaginn 22. mars 2011, í heimildarleysi, tekið bifreiðina MG-694 til eigin nota, eftir að hafa fengið hana til tveggja tíma reynsluaksturs hjá Toyota umboðinu við Nýbýlaveg í Kópavogi, ekið henni um götur höfuðborgarsvæðisins og skilið hana eftir við Landspítala Háskólasjúkrahús í Fossvogi þar sem hún fannst tveimur dögum síðar.

Þetta telst varða við 1. mgr. 259. gr. almennra hegningarlaga nr. 19/1940.

V. (007-2011-22408)

Fyrir umferðarlagabrot, með því að hafa aðfaranótt föstudagsins 15. apríl 2011 ekið bifreiðinni ZS-933 óhæfur um að stjórna henni örugglega vegna áhrifa ávana- og fíkniefna (amfetamín í blóði 750 ng/ml), inn á bifreiðastæði bensínstöðvarinnar Shell við Suðurfell í Reykjavík þar sem lögregla stöðvaði aksturinn.

Þetta telst varða við 1. og 2. mgr. 45. gr. a, sbr. 1. mgr. 100. gr. umferðarlaga nr. 50/1987, með áorðnum breytingum.

VI. (007-2011-25241)

Fyrir þjófnað, með því að hafa, fimmtudaginn 28. apríl 2011, stolið hjóli af gerðinni Wheeler, sem stóð við Drekavelli 46 í Hafnarfirði.

Þetta telst varða við 244. gr. almennra hegningarlaga nr. 19/1940.

VII. (007-2011-24467)

Fyrir þjófnað, með því að hafa, fimmtudaginn 26. apríl 2011, brotist inn í íbúðarhúsnæðið að Vesturholti 17 í Hafnarfirði, með því að spenna upp glugga, og stolið þaðan fartölvu, sjónvarpsflakkara, myndavélum, snúrum, hleðslutæki, i-pod, armbandshulstri fyrir i-pod og skartgripum.

Þetta telst varða við 244. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.

Vegna ákæruliðar V er þess krafist að T-kk-nf H-kk-nf verði dæmdur til að sæta sviptingu ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Ekki var sótt þing af hálfu bótakrefjanda, E-kvk-ef O-x-x, við þingfestingu málsins og var krafan felld niður með vísan til 2. mgr. 174. gr. laga nr. 88/2008.

Um málavaxtalýsingu er skírskotað til ákæru.

Ákærðu játuðu brot sín skýlaust fyrir dóminum eins og þeim er lýst í ákæru. Þykir með játningum ákærðu sem eiga sér stoð í gögnum málsins sannað að ákærðu hafi gerst sek um þá háttsemi sem ákært er fyrir og eru brot ákærðu rétt heimfærð til refsiákvæða í ákærunni.

Ákærða G-kvk-nf S-kvk-nf er fædd 1986. Samkvæmt sakavottorði hlaut hún hinn 29. júní 2010 og 10. janúar 2011 sektardóma vegna fíkniefnalagabrota.

Við ákvörðun refsingar hennar er til þess litið að ákærða hefur játað brot sín greiðlega og er það virt til refsilækkunar. Til refsiþyngingar er hins vegar að um samverknað ákærðu og meðákærða var að ræða. Með hliðsjón af framangreindu þykir refsing ákærðu hæfilega ákveðin 60 daga fangelsi. Með því að ákærða hefur ekki áður gerst sek um hegningarlagabrot þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærða almennt skilorð.

Ákærði T-kk-nf H-kk-nf er fæddur 1975. Samkvæmt sakavottorði hlaut ákærði 30 daga skilorðsbundinn fangelsisdóm fyrir nytjastuld árið 1994. Sama ár var hann dæmdur í 60 daga skilorðsbundið fangelsi fyrir þjófnað. Árið 1996 var ákærði dæmdur í 3 mánaða fangelsi fyrir þjófnað. Árið 1999 hlaut hann 30 daga skilorðsbundinn fangelsisdóm fyrir þjófnað. Á árinu 2008 gekkst ákærði í tvígang undir lögreglustjórasáttir, annars vegar vegna brota gegn lögum um ávana- og fíkniefni og hins vegar vegna brota gegn umferðarlögum, þ.e. hraðaksturs og fyrir að vera ekki með ökuskírteini á sér. Hinn 12. júní 2009 var ákærði dæmdur í fjögurra mánaða fangelsi, skilorðsbundið í þrjú ár, fyrir fjársvik. Loks var ákærði hinn 25. júní 2010 dæmdur í sex mánaða óskilorðsbundið fangelsi fyrir þjófnað. Með þeim dómi var skilorðsdómurinn frá 12. júní 2009 tekinn upp og ákærða gerð refsing í einu lagi fyrir bæði málin.

Við ákvörðun refsingar T-kk-ef H-kk-ef er litið til greiðrar játningar hans og er það virt til refsilækkunar. Til refsiþyngingar er hins vegar að um samverknað ákærða og meðákærðu var að ræða, sem og að ákærði hefur áður gerst sekur um auðgunarbrot. Ákærði hefur átt við vímuefnavanda að stríða, en samkvæmt framlögðu vottorði meðferðarfulltrúa fangelsisins að Litla-Hrauni hefur ákærði tekið þátt í meðferðarstarfi þar og gengið vel. Að öllu þessu virtu þykir refsing ákærða hæfilega ákveðin fangelsi í sex mánuði, en vegna sakarferils ákærða þykir ekki unnt að skilorðsbinda refsivistina.

Þá er ákærði sviptur ökurétti í 12 mánuði frá birtingu dómsins að telja.

Ákærðu greiði þóknun skipaðs verjanda síns, S-kk-ef K-kk-ef K-kk-ef hdl, sem þykir hæfilega ákveðin 100.400 krónur að meðtöldum virðisaukaskatti, en að auki er ákærða, T-kk-þgf H-kk-þgf, gert að greiða 161.812 krónur í sakarkostnað.

R-kvk-nf B-kvk-nf héraðsdómari kveður upp dóminn.

Dómsorð:

Ákærði T-kk-nf H-kk-nf Þ-kk-nf sæti fangelsi í sex mánuði.

Ákærða G-kvk-nf S-kvk-nf G-kvk-nf sæti fangelsi í 60 daga, en fullnustu refsingarinnar er frestað og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Ákærði T-kk-nf H-kk-nf er sviptur ökurétti í 12 mánuði frá birtingu dómsins að telja.

Ákærðu greiði þóknun skipaðs verjanda síns, S-kk-ef K-kk-ef K-kk-nf hdl., 100.400 krónur, en að auki greiði ákærði, T-kk-nf H-kk-nf, 161.812 krónur í sakarkostnað.

R-kvk-nf B-kvk-nf

Rétt endurrit staðfestir

Héraðsdómur Reykjaness 27.9. 2011.